Diari Oficial de la Generalitat Valenciana


Sumari del DOGV 9680, del 11-09-2023 (2023/9235)

Extracte de la Resolució de 4 de setembre de 2023, de la rectora de la Universitat d'Alacant, per la qual es convoquen els premis a treballs de fi de grau i treballs de fi de màster de la Càtedra Sistema Públic Valencià de Serveis Socials.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9680

Data del DOGV
:   11-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9235


Data del document
:   04-09-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la Resolució de 4 de setembre de 2023, de la rectora de la Universitat d'Alacant, per la qual es convoquen els premis a treballs de fi de grau i treballs de fi de màster de la Càtedra Sistema Públic Valencià de Serveis Socials. [2023/9235]  
BDNS (identif.): 715642.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/715642).  
  
Primer. Persones beneficiàries  
Podran obtenir la condició de beneficiari i sol·licitar aquest premi l'alumnat que:  
• Haja defensat el TFG o TFM en la Universitat d'Alacant durant els cursos 2021-2022 (1 de setembre de 2021 a 31.07.2022) o 2022-2023 (1 de setembre de 2022 a 31.07.2023). Aquests treballs han de ser originals i no han d'haver sigut objecte de publicació amb anterioritat.  
  
• Haja fet el seu treball TFG o TFM sobre el Sistema Públic Valencià de Serveis Socials en relació amb algun o diversos dels següents aspectes, que s'enuncien sense caràcter exhaustiu:  
- Sobre el sistema en el seu conjunt.  
- Sobre entitats que ho integren.  
- Sobre persones ateses o les seues necessitats i problemes.  
- Sobre persones professionals que treballen en el sistema.  
- Sobre programes o projectes que desenvolupen.  
- Sobre metodologies desenvolupades en el sistema.  
- Sobre innovacions i bones pràctiques.  
- Altres relacionats o d'interès per al Sistema Públic Valencià de Serveis Socials.  
• Haja obtingut una qualificació mínima de 9 sobre 10 en el treball defensat.  
• No ser beneficiari/ària d'una altra ajuda destinada al mateix objecte.  
  
Segon. Objecte  
La present convocatòria té per objecte impulsar activitats d'estudi, de foment del coneixement i de difusió de temàtiques relacionades amb el Sistema Públic Valencià de Serveis Socials. Des de la Càtedra es pretén afavorir activitats que contribuïsquen a la generació de coneixement, a la innovació i a la millora del Sistema Públic Valencià de Serveis Socials.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 6 de setembre de 2023, en el següent URL:  
https://www.boua.ua.es/Acuerdos/DescargarAcuerdo/41921  
  
Quart. Quantia  
La dotació de les ajudes destinada a aquesta convocatòria és d'un màxim de 2.000 euros.  
Es concedirà un número màxim de tres premis per modalitat. La dotació econòmica de cada premi segons modalitat de TFG i TFM queda distribuïda de la següent forma:  
- Premis TFG:  
• Primer premi: dotació econòmica de 450 €.  
• Segon premi: dotació econòmica de 250 €.  
• Tercer premi: dotació econòmica de 100 €.  
- Premis TFM:  
• Primer premi: dotació econòmica de 600 €.  
• Segon premi: dotació econòmica de 400 €.  
• Tercer premi: dotació econòmica de 200 €.  
  
  
  
Cinqué. Termini de presentació de sol·licituds  
El termini de sol·licituds s'inicia l'endemà de la seua publicació en el DOGV i finalitza el dia el 29 de setembre de 2023 a les 23.59 h.  
La convocatòria es publicarà en BOUA amb caràcter informatiu.  
  
Sisé. Altres dades  
Criteris d'adjudicació:  
L'assignació dels premis es realitzarà seguint els següents criteris:  
  
• La incidència i impacte dels treballs en el coneixement disponible i en l'impuls de processos que promoguen la millora, les bones pràctiques o la innovació en el Sistema Públic Valencià de Serveis Socials: fins a 4 punts (40 % ponderació).  
• Novetat i innovació de les aportacions realitzades: fins a 4 punts (40 % de la ponderació).  
• La innovació investigadora i l'ocupació adequada de les estratègies metodològiques: fins a 1 punt (10 % ponderació).  
• Qualitat del treball quant a coherència, estructura, rigor i caràcter cientificotècnic, estat de la qüestió, claredat expositiva i capacitat argumentativa: fins a 1 punt (10 % ponderació).  
  
Alacant, 4 de setembre de 2004.- El director de Relacions i Projectes Institucionals p. d. (R. De 04.01.2021): Juan Llopis Taverner.